 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**APSTIPRINĀTI**

ar Madonas novada pašvaldības domes

05.08.2024. lēmumu Nr. 480

 (protokols Nr. 15, 1. p.)

**Madonas novada pašvaldības nekustamā īpašuma**

**Daugavas iela 25, Madona, Madonas novads**

**IZSOLES NOTEIKUMI**

# Informācija par atsavināmo nekustamo īpašumu

* 1. Izsoles objekta (turpmāk - Objekts) sastāvs un raksturojums:
		1. nekustamais īpašums Daugavas iela 25, Madona, Madonas novads, kadastra numurs 7001 001 1381, sastāv no zemes vienības 13502 m² platībā, kadastra apzīmējumu 7001 001 1381, adrese – Daugavas iela 25, Madona, Madonas nov.
	2. Objekta teritorija nav apbūvēta ar ēkām.
	3. Objektam Nekustamā īpašuma valsts kadastra informācijas sistēmas (turpmāk – kadastrs) datos reģistrēts nekustamā īpašuma lietošanas mērķis - “Trīs, četru un piecu stāvu daudzdzīvokļu māju apbūve” (kods 0702); “Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa” (kods 0501).
	4. Saskaņā ar teritorijas attīstības plānošanas dokumentos noteikto Objekts atrodas daudzstāvu dzīvojamās apbūves teritorijā (DzD1).
	5. Objektam ir noteikti īpaši turpmākās izmantošanas nosacījumi un atsavināšanas tiesību aprobežojumi:
		1. Objekta nosolītājs (turpmāk - pircējs) slēdz ar Madonas novada pašvaldību pilnvarojuma līgumu (termiņš – 50 gadi), ar kuru attīstītājam tiek uzticēts sniegt vispārējas tautsaimnieciskas nozīmes pakalpojumu;
		2. ne vēlāk kā 1 (vienu) mēnesi pēc pilnvarojuma līguma slēgšanas ar pašvaldību pircējam jāiesniedz pieteikums akciju sabiedrības "Attīstības finanšu institūcijā Altum" (turpmāk – sabiedrība "Altum") zemas īres maksas mājokļu būvniecības programmas īstenošanai un jāsaņem lēmums par aizdevuma piešķiršanu zemas īres maksas mājokļu būvniecībai un vispārējas tautsaimnieciskas nozīmes pakalpojumu sniegšanai, atbilstoši Eiropas Savienības Atveseļošanas un noturības plāna 3.1. reformu un investīciju virziena "Reģionālā politika" 3.1.1.4.i. investīcijai "Finansēšanas fonda izveide zemas īres mājokļu būvniecībai" ar mērķi veicināt būvniecības standartiem un energoefektivitātes prasībām atbilstošu zemas īres maksas mājokļu pieejamību mājsaimniecībām, kas nevar atļauties mājokli uz tirgus nosacījumiem;
		3. ne vēlāk kā 10 (desmit) mēnešu laikā pēc sabiedrības “Altum” lēmuma saņemšanas uz pircēja vārda ir jāsaņem pašvaldības Būvvaldes apstiprinājums par projektēšanas nosacījumu izpildi 30 dzīvokļu dzīvojamai ēkai (vai vairākām ēkām);
		4. ne vēlāk kā 4 (četru) mēnešu laikā pēc ēkas (vai vairāku ēku) projektēšanas nosacījumu izpildes apstiprināšanas ir uzsākami ēkas (vai vairāku ēku) būvniecības darbi atbilstoši Būvatļaujai un spēkā esošo normatīvo aktu prasībām;
		5. ne vēlāk kā līdz 31.12.2027. uzbūvēt ne mazāk kā 1 (vienu) 30 dzīvokļu māju.
	6. Gadījumā, ja netiek izpildīts kāds no noteikumu 1.5.2., 1.5.3., 1.5.4. un 1.5.5. punkta nosacījumiem, stājas spēkā pašvaldībai pielīgtās Objekta atpakaļpirkuma tiesības, kur pircējam ir pienākums nekavējoties pārdot pašvaldībai Objektu par pirkuma maksu, kuru pircējs samaksāja pašvaldībai par Objekta iegādi.
	7. Īpašuma tiesība: Objekta īpašnieks – Madonas novada pašvaldība, Vidzemes rajona tiesas Madonas pilsētas zemesgrāmatas (turpmāk - zemesgrāmata) nodalījums Nr. 100000225998.
	8. Apgrūtinājumi:
		1. Objekts nav iznomāts vai citādi nodots lietošanā trešajai personai, netiek izmantots un nav norobežots ar žogu;
		2. kadastra un zemesgrāmatas datos Objektam nav reģistrēti apgrūtinājumi.
	9. Sludinājums par Objekta elektronisko izsoli tiek publicēts Latvijas Republikas oficiālajā izdevumā „Latvijas Vēstnesis”, pašvaldības tīmekļa vietnē: [www.madona.lv](http://www.madona.lv), kā arī Elektronisko izsoļu vietnē [https://izsoles.ta.gov.lv](https://izsoles.ta.gov.lv/).

# Izsoles veids, maksājumi un samaksas kārtība

* 1. Izsoles veids - elektroniska izsole ar augšupejošu soli. Ar izsoles noteikumiem var iepazīties pašvaldības tīmekļvietnē [www.madona.lv.](http://www.madona.lv.)
	2. Maksāšanas līdzekļi – 100 % euro.
	3. Objekta pirmās izsoles **sākuma cena** (nosacītā cena) – **EUR 39 000,00**(trīsdesmit deviņi tūkstoši *euro,* 00 centi).
	4. Izsoles **solis** noteikts **EUR 1 000,-** (viens tūkstotis *euro*, 00 centi).
	5. Izsoles pretendentam, kurš vēlas piedalīties izsolē, **līdz \_\_\_.\_\_\_.2024. (ieskaitot)** jāiemaksā **nodrošinājums** Madonas novada pašvaldības kontā Nr. LV 37 UNLA 0030 9001 3011 6, AS “SEB banka”, kods UNLALV2X, **10% apmērā no izsolāmā nekustamā īpašuma nosacītās cenas, tas ir, EUR 3 900,00** (trīs tūkstoši deviņi *euro*, 00 centi) apmērā un, izmantojot EI (https://izsoles.ta.gov.lv) vietnes starpniecību, jānosūta lūgums izsoles rīkotājam autorizēt to dalībai izsolē. Maksājuma paziņojuma saturā iekļaut norādi: **“Nekustamā īpašuma Daugavas iela 25, Madona, Madonas novads nodrošinājums/dalības maksa”.**
	6. Samaksa par pirkumu - uzvarējušajam dalībniekam jāpārskaita 2 (divu) nedēļu laikā no izsoles akta apstiprināšanas dienas, uz noteikumu 2.5. punktā norādīto bankas kontu.
	7. Nodrošinājums tiek ieskaitīts pirkuma maksā uzvarējušajam dalībniekam, pārējiem dalībniekiem **-** kredītiestādes kontā, kura numurs norādīts norēķinu rekvizītos, elektronisko izsoļu vietnē [https://izsoles.ta.gov.lv.](https://izsoles.ta.gov.lv/)
	8. Objekta izsoli rīko Madonas novada pašvaldības īpašuma iznomāšanas un atsavināšanas izsoļu komisija.

# Izsoles subjekts

* 1. Par izsoles dalībnieku var kļūt jebkura fiziskā vai juridiskā persona, kurai ir tiesības iegūt Latvijas Republikā nekustamo īpašumu, tanī skaitā, zemi, un kura līdz reģistrācijas brīdim ir iemaksājusi šo noteikumu 2.5. punktā minēto nodrošinājumu un autorizēta dalībai izsolē, un kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tā reģistrēta, tajā skaitā, valsts sociālās apdrošināšanas iemaksu parādi, kas kopsummā pārsniedz EUR 150 (viens simts piecdesmit eiro), kā arī maksājumu (nodokļi, nomas maksājumi utt.) parādu attiecībā pret Madonas novada pašvaldību.
	2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
	3. Izsolē nevar piedalīties, ja personai, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

# Izsoles pretendentu reģistrēšana Izsoļu dalībnieku reģistrā

* 1. Izsoles pretendentu **reģistrācija notiek no 2024. gada \_\_\_. \_\_\_\_\_\_\_ plkst. \_\_\_\_ līdz 2024. gada \_\_\_. \_\_\_\_\_\_ plkst. \_\_\_\_\_\_** elektronisko izsoļu vietnē [https://izsoles.ta.gov.lv](https://izsoles.ta.gov.lv/) uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālā izdevuma "Latvijas Vēstnesis" tīmekļvietnē [www.vestnesis.lv](http://www.vestnesis.lv/).
	2. Izsoles pretendenti - fiziska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē [https://izsoles.ta.gov.lv](https://izsoles.ta.gov.lv/) norāda:
		1. Fiziska persona:
			1. vārdu, uzvārdu;
			2. personas kodu vai dzimšanas datumu (persona, kurai nav piešķirts personas kods);
			3. kontaktadresi;
			4. personu apliecinoša dokumenta veidu un numuru;
			5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
			6. personas papildu kontaktinformāciju - elektroniskā pasta adresi un tālruņa numuru (ja tāds ir).
		2. Fiziska persona, kura pārstāv citu fizisku vai juridisku personu, papildus punktā

4.2.1. norādītajam, sniedz informāciju par:

* + - 1. pārstāvamās personas veidu;
			2. vārdu, uzvārdu fiziskai personai vai nosaukumu juridiskai personai;
			3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
			4. kontaktadresi;
			5. personu apliecinoša dokumenta veidu un numuru fiziskai personai;
			6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
			7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
	1. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
	2. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv/) piedāvātajiem identifikācijas līdzekļiem.
	3. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
	4. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
	5. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
	6. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
	7. Izsoles pretendents netiek reģistrēts, ja:
		1. nav vēl iestājies vai ir beidzies pretendentu reģistrācijas termiņš;
		2. ja nav izpildīti visi šo noteikumu 4.2.1. punktā vai 4.2.2. punktā minētie norādījumi;
		3. konstatēts, ka pretendentam ir izsoles noteikumu 3. punktā minētie ierobežojumi;
		4. fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi.
	8. Izsoles rīkotājs nav tiesīgs izsoles gaitā sniegt informāciju par izsoles pretendentiem.
	9. Izsoles pretendentam pirms reģistrācijas izsolei ir tiesības iepazīties ar Objekta tehniskajiem rādītājiem, kuri raksturo pārdodamo Objektu un ir izsoles rīkotāja rīcībā. Šī informācija izsoles pretendentiem sniedzama Madonas novada pašvaldības centrālās administrācijas telpās (Saieta laukums 1, Madona) darba laikā ( pirmdien – no plkst.8.00 līdz 18.00, otrdien, trešdien, ceturtdien – no plkst.8.00-17.00, piektdien – no plkst.8.00-16.00).

# Izsoles norise

* 1. **Izsole sākas elektronisko izsoļu vietnē** [**https://izsoles.ta.gov.lv**](https://izsoles.ta.gov.lv/) **2024. gada \_\_\_. \_\_\_\_\_\_\_plkst. \_\_\_\_\_ līdz 2024. gada \_\_\_. \_\_\_\_\_\_ plkst. \_\_\_\_\_\_**.
	2. Izsolei autorizētie dalībnieki drīkst izdarīt solījumus visā izsoles norises laikā.
	3. Ja pēdējo 5 (piecu) minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
	4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbdienas pulksten 13.00.
	5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
	6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
	7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina 7 (septiņu) dienu laikā pēc izsoles.
	8. Izsoles dalībniekiem, kuri piedalījušies izsolē, bet nav nosolījuši izsoles Objektu, 2 (divu) nedēļu laikā pēc izsoles akta apstiprināšanas izsoles nodrošinājums tiek atmaksāts kredītiestādes kontā, kuras numurs norādīts norēķinu rekvizītos elektronisko izsoļu vietnē [https://izsoles.ta.gov.lv](https://izsoles.ta.gov.lv/).
	9. Ja juridiskajai personai, kura nosolījusi visaugstāko cenu, konstatēts nodokļu parāds, Objekts tiek piedāvāts pircējam, kurš nosolījis nākamo augstāko cenu.
	10. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

# Izsoles rezultātu apstiprināšana un līguma noslēgšana

* 1. Izsoles komisija 7 (septiņu) darbdienu laikā pēc izsoles noslēguma apstiprina izsoles aktu. Pēc izsoles akta apstiprināšanas Objektu nosolījušais izsoles dalībnieks 2 (divu) nedēļu laikā ar Madonas novada pašvaldību slēdz pilnvarojuma līgumu (termiņš – 50 gadi), ar kuru attīstītājam tiek uzticēts sniegt vispārējas tautsaimnieciskas nozīmes pakalpojumu un iesniegt pieteikumu sabiedrībai “Altum”. Ja Objektu nosolījušais dalībnieks pilnvarojuma līgumu neslēdz, tad pirkuma līgums netiek slēgts un Objektu nosolījušais dalībnieks zaudē nodrošinājumu.
	2. Izsoles dalībniekam, kurš par Objektu nosolījis augstāko cenu, 2 (divu) nedēļu laikā no izsoles akta apstiprināšanas dienas, pārskaita pirkuma maksu, kas atbilst starpībai starp augstāko nosolīto cenu un iemaksāto nodrošinājumu, norādot maksājuma mērķi “Nekustamā īpašuma Daugavas iela 25, Madona, Madonas novads, pirkuma maksa”. Pēc maksājuma veikšanas maksājumu apliecinošais dokuments nosūtāms elektroniski uz e-pasta adresi: pasts@madona.lv. Par apmaksas dienu tiek uzskatīta diena, kad attiecīgā naudas summa ir saņemta noteikumu 2.5. punktā norādītajā bankas kontā.
	3. Ja Objektu nosolījušais izsoles dalībnieks noteikumu 6.2. punktā noteiktajā termiņā nav norēķinājies noteikumos minētajā kārtībā vai 6.1.punktā noteiktajā kārtībā nav noslēdzis Pilnvarojuma līgumu ar pašvaldību, viņš zaudē tiesības uz nosolīto Objektu. Izsoles nodrošinājums attiecīgajam dalībniekam netiek atmaksāts.
	4. Ja nosolītājs noteiktajā laikā nav samaksājis par Objektu nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot izsoles rīkotājam par Objekta pirkšanu par paša solīto augstāko cenu.
	5. Ja izsoles dalībnieks, kurš nosolījis nākamo augstāko cenu, noteiktajā termiņā paziņo par Objekta pirkšanu un ir veicis pirkuma summas maksājumus šo noteikumu 6.2. punktā noteiktajā kārtībā, un 6.1.punktā noteiktajā kārtībā noslēdzis Pilnvarojuma līgumu, izsoles rīkotājs atzīst par izsoles uzvarētāju jauno izsoles uzvarētāju un uzaicina viņu noslēgt Objekta pirkuma līgumu.
	6. Ja noteikumu 6.4. punktā noteiktais izsoles dalībnieks, kurš nosolījis nākamo augstāko cenu, no Objekta pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
	7. Komisija apstiprina izsoles rezultātus tuvākajā sēdē, skaitot no dienas, kad no izsoles dalībnieka saņemts maksājumu apliecinošs dokuments, ka attiecīgie norēķini par nosolīto Objektu nokārtoti un ir noslēgts Pilnvarojuma līgums ar pašvaldību, bet ne vēlāk kā 30 (trīsdesmit) dienu laikā pēc maksājumu nokārtošanas. Komisija 10 (desmit) darbadienu laikā pēc izsoles rezultātu apstiprināšanas publicē tos domes tīmekļvietnē [www.madona.lv](http://www.madona.lv).
	8. Pirkuma līguma projekts (2. pielikums) tiek apstiprināts kopā ar šiem noteikumiem. 6.10.Pirkuma līgumu pašvaldības vārdā paraksta domes paraksttiesīga vai pilnvarota persona.

6.11. Visas izmaksas, kas saistītas ar izsolāmā Objekta reģistrāciju uz pircēja vārda, sedz izsolāmā Objekta ieguvējs.

* 1. Citi noteikumi attiecībā uz kārtību, kādā izsoles uzvarētājs nostiprina savu īpašuma tiesību uz Objektu zemesgrāmatā, ir ietverti noteikumiem pievienotajā pirkuma līguma projektā.

# Nenotikušās izsoles

Komisija pieņem lēmumu par izsoles atzīšanu par nenotikušu:

* 1. ja uz izsoli nav autorizēts neviens dalībnieks;
	2. ja neviens izsoles dalībnieks nav pārsolījis izsoles sākumcenu;
	3. ja vienīgais izsoles dalībnieks, kurš nosolījis izsolāmo Objektu, nav parakstījis izsolāmā Objekta pirkuma līgumu;
	4. ja neviens no izsoles dalībniekiem, kurš atzīts par nosolītāju, neveic pirkuma maksas samaksu noteikumos norādītajā termiņā.

# Izsoles rīkotāja darbību un izsoles rezultātu apstrīdēšana

* 1. Izsoles dalībniekiem ir tiesības iesniegt sūdzību Madonas novada domei par izsoles komisijas veiktajām darbībām 5 (piecu) dienu laikā no izsoles norises dienas.

# Noslēguma jautājumi

* 1. Noteikumiem pievienots pielikums:
		1. Pilnvarojuma līguma projekts (Pielikums Nr. 1)
		2. Objekta pirkuma līguma projekts (Pielikums Nr. 2).

# Pielikums Nr. 1

*Madonas novada pašvaldības nekustamā īpašuma*

 *Daugavas iela 25, Madona, Madonas novads,*

*ar Madonas novada pašvaldības domes*

*05.08.2024. lēmumu Nr. 480 (protokols Nr. 15. 1. )*

 *apstiprinātiem izsoles noteikumiem*

**Līgums par vispārējas tautsaimnieciskas nozīmes pakalpojuma sniegšanu**

**(Projekts)**

par īres mājokļu nodrošināšanu mājsaimniecībām

Madona

20\_\_.gada \_\_\_\_.\_\_\_\_\_\_\_\_\_\_\_\_\_\_

**Madonas novada pašvaldība,** reģistrācijas Nr.90000054572,juridiskā adrese Saieta laukums 1, Madona, Madonas novads, LV-4801 (turpmāk – Pārdevēja), kuras vārdā saskaņā 2024.gada 29. februāra Madonas novada pašvaldības saistošo noteikumu Nr.7 “Madonas novada pašvaldības nolikums” 13.6. punktu un 2021.gada 1.jūlija Madonas novada pašvaldības domes lēmumu Nr.2 (protokols Nr.1; 2.p.) rīkojas domes priekšsēdētājs Agris Lungevičs, un

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **(nekustamā īpašuma attīstītājs)**, reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(juridiskā adrese), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (amats, vārds un uzvārds) personā, kurš rīkojas, pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Izpildītājs) no otras puses, (turpmāk abi kopā vai katrs atsevišķi – Līdzēji),

pamatojoties uz Ministru kabineta 2022. gada 14. jūlija noteikumu Nr.459 “Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.4.i. investīcijas "Finansēšanas fonda izveide zemas īres mājokļu būvniecībai" ietvaros” (turpmāk – Ministru kabineta noteikumi) 2.5.apakšpunktu, Eiropas Komisijas 2011. gada 20. decembra lēmuma Nr.2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Eiropas Komisijas lēmums) 4. pantu, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (citi normatīvie akti, ja attiecināms), noslēdz Līgumu par vispārējas tautsaimnieciskas nozīmes pakalpojuma sniegšanu, kas paredz jaunas dzīvojamās īres mājas būvniecību vai dzīvojamās mājas pabeigšanu atbilstoši Ministru kabineta noteikumu 57. punktam un dzīvokļu izīrēšanu mājsaimniecībām, ievērojot Ministru kabineta noteikumu 35. punktā noteiktos mājsaimniecību atbilstības kritērijus.

**I. Līguma priekšmets**

1. Pilnvardevējs uzdod, bet Izpildītājs apņemas izpildīt \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pašvaldība) vispārējas tautsaimnieciskas nozīmes pakalpojumu, kas paredz jaunas dzīvojamās īres mājas būvniecību vai dzīvojamās mājas pabeigšanu un dzīvokļu izīrēšanu mājsaimniecībām atbilstoši Ministru kabineta noteikumu 35.punktā noteiktajiem mājsaimniecību atbilstības kritērijiem Madonas novada šādā adresē: Daugavas iela 25, Madona, (turpmāk – vispārējas tautsaimnieciskas nozīmes pakalpojums).

2. Pilnvardevējs piešķir Izpildītājam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ekskluzīvās vai īpašās[[1]](#footnote-1)) tiesības sniegt vispārējas tautsaimnieciskas nozīmes pakalpojumus.

**II. Vispārējas tautsaimnieciskas nozīmes pakalpojuma izpildes termiņš**

**un izbeigšanas kārtība**

3. Vispārējas tautsaimnieciskas nozīmes pakalpojuma sniegšanas termiņš tiek noteikts uz visu šī Līguma darbības laiku, un tas ir 50 gadi. Līguma izpildes termiņš ir no 20\_\_.gada \_\_.\_\_\_\_\_\_\_ līdz 20\_\_. gada \_\_\_.\_\_\_\_\_\_\_\_\_.

4. Līdzēji var Līgumu uzteikt \_\_\_\_\_\_\_ mēnešus iepriekš, rakstiski brīdinot par to otru pusi šādos gadījumos:

4.1. ja sabiedrība ar ierobežotu atbildību “Publisko aktīvu pārvaldītājs Possessor” (turpmāk - sabiedrība “Possessor”) uzraudzības ietvaros secina, ka projektu īstenošanas vietās nav nodrošināta vispārējas tautsaimnieciskas nozīmes pakalpojuma sniegšana Ministru kabineta noteikumu 35. punktā minētajām mājsaimniecībām, par kuriem informē Pilnvardevēju;

4.2. ja sabiedrība “Altum” neatbalsta Izpildītāja pieteikumu par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.4.i. investīcijas "Finansēšanas fonda izveide zemas īres mājokļu būvniecībai" ietvaros”.

5. Izpildot šo Līgumu, tiek piemēroti Ministru kabineta noteikumi un Eiropas Komisijas lēmums. Ja šis Līgums ir pretrunā ar minētajiem tiesību aktiem, tad vispārējas tautsaimnieciskas nozīmes pakalpojuma sniegšanā tiek piemēroti Ministru kabineta noteikumi un Eiropas Komisijas lēmums.

**III. Vispārējas tautsaimnieciskas nozīmes pakalpojuma finansēšanas un kompensācijas kontroles noteikumi**

6. Izpildītājs vispārējas tautsaimnieciskas nozīmes pakalpojuma nodrošināšanu finansē no šādiem finanšu līdzekļiem:

6.1. Atveseļošanas fonda finansējuma, kas saņemts kā atbalsts aizdevuma un kapitāla atlaides veidā no akciju sabiedrības “Finanšu attīstības institūcija Altum” (turpmāk - sabiedrība Altum) Ministru kabineta noteikumu ietvaros;

6.2. Citiem sabiedrības Altum finanšu resursiem, kas noteikti Ministru kabineta noteikumos (ja attiecināms);

6.3. Cita finansētāja sniegto aizdevumu, kas izsniegts kopā ar sabiedrības “Altum” aizdevumu Ministru kabineta noteikumu ietvaros (ja attiecināms);

6.4. Izpildītāja pašu līdzfinansējuma;

6.5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(citi finanšu resursi, ja attiecināms).

7. Līguma puses ir informētas, ka sabiedrība “Altum”, pieņemot lēmumu par atbalsta piešķiršanu, ievēro Eiropas Komisijas lēmuma [5. panta](https://likumi.lv/ta/id/334085#p5) nosacījumus par kompensāciju vispārējas tautsaimnieciskas nozīmes pakalpojuma sniegšanai. Nosakot kompensācijas apmēru, tiek piemērota metodika par kompensācijas un pārkompensācijas aprēķināšanu.

8. Izpildītājs, sniedzot vispārējas tautsaimnieciskas nozīmes pakalpojumu, piemēro īres maksu atbilstoši Ministru kabineta noteikumu 22.punktam.

9. Izpildītāja īpašumā ir visi nepieciešamie resursi, tai skaitā aktīvi, lai varētu nodrošināt vispārējas tautsaimnieciskas nozīmes pakalpojumu.

10.Visā Līguma darbības termiņā tiek pārbaudīts un nodrošināts, ka kompensācija vienā administratīvajā teritorijā visiem nekustamā īpašuma attīstītājiem kopā nepārsniedz 15 000 000 euro vidēji gadā atbilstoši Eiropas Komisijas lēmuma 2.panta 1.punkta a) apakšpunktam.

11. Ik pēc trim gadiem un Līguma darbības termiņa beigās atbilstoši Ministru kabineta noteikumu 67.punktam tiek nodrošināta pārmērīgas kompensācijas kontrole, kas tiek veikta atbilstoši metodikai par kompensācijas un pārkompensācijas aprēķināšanu .

12. Konstatējot pārmērīgu kompensāciju, Izpildītājs ievēro Ministru kabineta noteikumu 68. punktu un tajā noteiktos pārmērīgas kompensācijas atmaksas nosacījumus.

**IV. Līdzēju atbildība**

13. Izpildot Līgumu, Līdzēji apņemas sadarboties ar citām institūcijām atbilstoši savai kompetencei, lai veicinātu vispārējas tautsaimnieciskas nozīmes pakalpojuma pienācīgu izpildi.

14. Līdzēji apņemas savas kompetences ietvaros atbildēt uz \_\_\_\_\_\_\_\_\_\_\_\_\_\_\_\_\_\_ (pašvaldība) iedzīvotāju vēstulēm (iesniegumiem, sūdzībām un priekšlikumiem), jautājumos, kuri saistīti ar vispārējas tautsaimnieciskas nozīmes pakalpojuma nodrošināšanu atbilstoši Iesniegumu likumā noteiktajai kārtībai.

15. Izpildītājs atlīdzina zaudējumus Pilnvardevējam šādos gadījumos:

15.1. zaudējumi radušies Izpildītāja prettiesiskas darbības vai bezdarbības rezultātā;

15.2. izpildītājs nenodrošina vai pienācīgi nenodrošina Līguma ietvaros noteikto vispārējas tautsaimnieciskas nozīmes pakalpojumu;

15.3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(cits gadījums).

16. Izpildītājs atlīdzina zaudējumus Pilnvardevējam pēc tam, kad ir nomaksāti ar sabiedrību “Altum” un sabiedrību “Possessor” noslēgto civiltiesisko līgumu ietvaros noteiktie Līgumsodi pilnā apmērā.

**V. Izpildītāja tiesības un pienākumi**

17. Izpildītājam ir tiesības:

17.1. saņemt no Pilnvardevēja informāciju par \_\_\_\_\_\_\_\_\_\_\_\_\_\_\_\_\_ (pašvaldība) saistošo noteikumu par īrnieku reģistrēšanu rindā zemas īres maksas mājokļu būvniecības atbalsta programmā ietvaros rindā reģistrētajām mājsaimniecībām un to secību (norādot vārdu, uzvārdu, personas kodu);

17.2. rīkoties ar saņemtajiem finanšu līdzekļiem saskaņā ar Latvijas Republikas normatīvajiem aktiem, tajā skaitā Ministru kabineta noteikumiem, un tikai vispārējas tautsaimnieciskas nozīmes pakalpojuma nodrošināšanas nolūkā;

17.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(cits, ja attiecināms).

18. Izpildītājam ir pienākumi:

18.1. veikt visas nepieciešamās darbības \_\_\_\_\_\_\_\_\_\_\_\_\_\_\_\_\_\_\_ (pašvaldība), sabiedrības un valsts interesēs, kas tieši vai netieši nodrošinātu Līgumā noteiktā vispārējas tautsaimnieciskas nozīmes pakalpojuma izpildi;

18.2. veikt darbības, kas nepieciešamas vispārēja tautsaimnieciskas nozīmes pakalpojuma sniegšanai, saskaņā ar Ministru kabineta noteikumiem un citiem normatīvajiem aktiem (ja attiecināms);

18.3. uzturēt un atjaunot savus aktīvus, kas nepieciešami vispārējas tautsaimnieciskas nozīmes pakalpojuma nodrošināšanai, ievērojot Ministru kabineta nosacījumus un citus normatīvos aktus (ja attiecināms);

18.4. jautājumos, kas saistīti ar vispārējas tautsaimnieciskas nozīmes pakalpojuma sniegšanu un kurus Izpildītājs ir tiesīgs izlemt patstāvīgi, Izpildītājam rīkoties kā krietnam un gādīgam saimniekam;

18.5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(cits, ja attiecināms).

**VI. Pilnvardevēja tiesības un pienākumi**

19. Pilnvardevēja tiesības:

19.1. kontrolēt Līguma izpildi;

19.2. konstatējot Līguma nepienācīgu izpildi un neatbilstību Ministru kabineta noteikumiem, Pilnvardevējs ne vēlāk kā \_\_\_\_\_\_\_\_\_ darba dienu laikā no konstatācijas brīža, rakstiski informē Izpildītāju, iesniedzot pretenziju. Izpildītājs \_\_\_\_\_\_\_\_\_\_ darba dienu laikā sniedz paskaidrojumus uz attiecīgajām pretenzijām;

19.3. tiesīgs rakstveidā uzdot Izpildītājam veikt nepieciešamās darbības vispārējas tautsaimnieciskas nozīmes pakalpojuma uzlabošanai un no Izpildītāja saņemt apstiprinošu atskaiti par veiktajiem konkrētajiem uzlabojumiem.

20. Pilnvardevēja pienākumi:

20.1. pēc Izpildītāja lūguma sniegt precīzu informāciju un dokumentāciju, kas nepieciešama Līguma izpildei;

20.2. nepieciešamības gadījumā izsniegt Izpildītājam pilnvaru tādu darbību veikšanai, kuras ir saistītas ar Līguma izpildi;

20.3. sekmēt vispārējas tautsaimnieciskas nozīmes pakalpojuma nodrošināšanai nepieciešamo saskaņojumu un atļauju saņemšanu Izpildītājam;

20.4. pēc Izpildītāja pieprasījuma sniegt informāciju par \_\_\_\_\_\_\_\_\_\_\_\_\_\_\_\_\_ (pašvaldība) saistošo noteikumu par īrnieku reģistrēšanu rindā zemas īres maksas mājokļu būvniecības atbalsta programmā ietvaros noteikto dzīvojamās īres mājas izīrēšanas kārtību un rindā esošajām mājsaimniecībām (norādot vārdu, uzvārdu, personas kodu).

**VII. Strīdu atrisināšana**

21. Līdzēji risina strīdus un domstarpības, kas radušies saistībā ar šo Līgumu, pārrunu ceļā. Ja Līdzējiem 30 (trīsdesmit) dienu laikā neizdodas vienoties pārrunu ceļā, strīds tiek risināts saskaņā ar Latvijas Republikas normatīviem aktiem.

22. Līdzēji ir atbildīgi par šā Līguma saistībām saskaņā ar spēkā esošajiem Latvijas Republikas normatīviem aktiem, tai skaitā Ministru kabineta noteikumiem.

**VIII. Nepārvaramas varas apstākļi**

23. Izpildītājs nav atbildīgs par savlaicīgi vai nenodrošinātu vispārējas tautsaimnieciskas nozīmes pakalpojumu, ja Pilnvardevējs ar savu darbību vai bezdarbību ir radījis šķēršļus Izpildītājam pildīt savas saistības.

24. Līdzēji tiek atbrīvoti no atbildības par daļēju vai pilnīgu šī Līguma saistību neizpildīšanu, ja tas saistīts ar nepārvaramas varas apstākļiem.

25. Ar nepārvaramu varu saprot kara darbību, ugunsgrēkus, plūdus, streikus, nemierus vai citus apstākļus, kas nav atkarīgi no Līdzēju gribas, bet rada tiešu ietekmi uz Līguma izpildi.

26. Ja iestājas 25. punktā norādītie apstākļi, cietušajam Līdzējam \_\_\_\_\_\_\_\_ darba dienu laikā no brīža, kad tai ir kļuvis zināms par minētajiem apstākļiem, jāinformē par to otru Līdzēju. Cietušajam Līdzējam rakstveidā ir jādara zināms par nepārvaramas varas apstākļiem un par to ietekmi uz šī Līguma saistību tālāku izpildi. Cietušajam Līdzējam jādara viss iespējamais, lai novērstu līdz minimumam nepārvaramas varas apstākļu turpmākās sekas.

27. Beidzoties nepārvaramas varas apstākļu darbībai, cietušajam Līdzējam \_\_\_\_\_\_\_ darba dienu laikā jānosūta otram Līdzējam rakstveida paziņojums, kas satur šo apstākļu seku novērtējumu attiecībā uz turpmāko Līguma saistību izpildīšanu.

**IX. Papildu noteikumi**

28. Katrs Līdzējs apņemas neveikt nekādas darbības, kuras tieši vai netieši var radīt zaudējumus otra Līdzēja prestižam un interesēm.

29. Ja kāds no šā Līguma nosacījumiem zaudē juridisko spēku, tad tas neietekmē citus šā Līguma noteikumus.

30. Līgums ir sagatavots elektroniska dokumentā veidā uz \_\_\_\_\_\_\_\_ lapām un tiek parakstīts ar drošu elektronisko parakstu. Pusēm ir pieejams abpusēji parakstīts Līgums elektroniskā formātā.

**X. Līdzēju rekvizīti un paraksti**

# Pielikums Nr. 2

*Madonas novada pašvaldības nekustamā īpašuma*

 *Daugavas iela 25, Madona, Madonas novads,*

*ar Madonas novada pašvaldības domes*

*05.08.2024. lēmumu Nr. 480 (protokols Nr. 15. 1. )*

 *apstiprinātiem izsoles noteikumiem*

# NEKUSTAMĀ ĪPAŠUMA PIRKUMA LĪGUMS Nr. (projekts)

 Madonā

**Madonas novada pašvaldība,** reģistrācijas Nr.90000054572,juridiskā adrese Saieta laukums 1, Madona, Madonas novads, LV-4801 (turpmāk – Pārdevēja), kuras vārdā saskaņā 2024.gada 29. februāra Madonas novada pašvaldības saistošo noteikumu Nr.7 “Madonas novada pašvaldības nolikums” 13.6. punktu un 2021.gada 1.jūlija Madonas novada pašvaldības domes lēmumu Nr.2 (protokols Nr.1; 2.p.) rīkojas domes priekšsēdētājs Agris Lungevičs, un

**Vārds Uzvārds / nosaukums** (turpmāk – PIRCĒJS), no otras puses,

PĀRDEVĒJS un PIRCĒJS kopā turpmāk saukti “LĪDZĒJI”, pamatojoties uz:

1. Publiskas personas mantas atsavināšanas likumu;
2. Madonas novada pašvaldības domes \_\_.\_\_.2024. lēmumu Nr. \_\_\_\_ “Par pašvaldības nekustamā īpašuma Daugavas iela 25, Madona, Madonas novads, atsavināšanu”;
3. Madonas novada pašvaldības Pašvaldības īpašuma iznomāšanas un atsavināšanas izsoļu komisijas . .2024. lēmumu Nr. „Par nekustamā īpašuma Daugavas iela 25, Madona, Madonas novads, izsoles rezultātu apstiprināšanu”,

bez viltus, maldības un spaidiem noslēdz šādu līgumu (turpmāk – LĪGUMS):

* 1. **Līguma priekšmets**
	2. Saskaņā ar . .2024. noslēgušās izsoles rezultātiem PĀRDEVĒJS pārdod un PIRCĒJS pērk

PĀRDEVĒJAM piederošos **nekustamo īpašumu** Daugavas iela 25, Madona, Madonas novads, ar kadastra numuru 7001 001 1381, reģistrēts Vidzemes rajona tiesas Madonas pilsētas zemesgrāmatu nodalījumā Nr. 100000225998, kas sastāv no dzīvokļa zemes vienības ar kadastra apzīmējumu 7001 001 1381 13502 m² platībā (turpmāk – Zemesgabals, arī Īpašums).

* 1. PĀRDEVĒJS garantē, ka ir vienīgais Īpašuma īpašnieks un tam ir attiecīgas pilnvaras slēgt LĪGUMU.
	2. PĀRDEVĒJA atpakaļpirkuma tiesības kā apgrūtinājums tiek ierakstīta Vidzemes rajona tiesā (zemesgrāmatā).
	3. PIRCĒJS pirms LĪGUMA parakstīšanas ir iepazinies ar Īpašuma robežu plāniem un robežām dabā, Īpašuma faktisko stāvokli un apņemas neizvirzīt pret PĀRDEVĒJU šajā sakarā nekādas pretenzijas. PĀRDEVĒJS neuzņemas atbildību par tam nezināmiem Īpašuma apslēptiem trūkumiem un par Īpašuma dabiskajām īpašībām. PĀRDEVĒJS neuzņemas atbildību par tādiem trūkumiem, kas attiecībā uz Īpašumu PIRCĒJAM pašam ir zināmi, vai vismaz nevarētu palikt viņam apslēpti, piegriežot visparastāko uzmanību un nepielietojot speciālas zināšanas.
	4. Īpašums atrodas Madonas pilsētas daudzstāvu dzīvojamās apbūves teritorijā.
	5. **Pirkuma maksa**
	6. Īpašuma pirkuma maksa ir **EUR ,-** ( *euro* (turpmāk – Pirkuma maksa)). Pirkuma maksā tiek iekļauts samaksātais izsoles nodrošinājums.
	7. Pirkuma maksa ir visaptveroša samaksa PĀRDEVĒJAM par Īpašumu un jebkādām citām ar to saistītām tiesībām un pienākumiem. Pirkuma maksa netiek paaugstināta un ietver visus piemērojamos Latvijas Republikas nodokļus un nodevas, kas uz to attiecināmas.
	8. PIRCĒJS ir samaksājis PĀRDEVĒJAM Pirkuma maksu 100% (viens simts procentu) apmērā, t.i., EUR \_\_\_\_\_\_\_\_ (\_\_\_\_\_\_\_\_\_ euro, 00 centi) pirms Līguma parakstīšanas dienas, un PĀRDEVĒJS pirkuma maksu ir saņēmis, ko apliecina PĀRDEVĒJA paraksts Līguma 12.sadaļā.
	9. **Īpašie nosacījumi**
	10. PIRCĒJS apņemas ievērot Zemesgabala izmantošanas nosacījumus un atsavināšanas tiesību aprobežojumus:
		1. Zemesgabals PIRCĒJAM tiek atsavināts ar turpmākās izmantošanas nosacījumiem zemas īres maksas mājokļu būvniecībai šādos termiņos:
			1. ne vēlāk kā 1 (vienu) mēnesi pēc pilnvarojuma līguma slēgšanas ar PĀRDEVĒJU PIRCĒJAM jāiesniedz pieteikums sabiedrības "Altum" zemas īres maksas mājokļu būvniecības programmas īstenošanai un jāsaņem lēmums par aizdevuma piešķiršanu projekta realizācijai;
			2. ne vēlāk kā 10 (desmit) mēnešu laikā pēc sabiedrības “Altum” lēmuma saņemšanas uz PIRCĒJA vārda ir jāsaņem Madonas novada Būvvaldes apstiprinājums par projektēšanas nosacījumu izpildi līdz 30 dzīvokļu dzīvojamai ēkai (vai vairākām ēkām) (turpmāk – Objekts);
			3. ne vēlāk kā 4 (četru) mēnešu laikā pēc Objekta projektēšanas nosacījumu izpildes apstiprināšanas ir jāuzsāk Objekta būvniecības darbi atbilstoši Būvatļaujai un spēkā esošo normatīvo aktu prasībām;
			4. ne vēlāk kā līdz 31.12.2027. uzbūvēt ne mazāk kā 1 (vienu) 30 dzīvokļu māju.
		2. Gadījumā, ja netiek izpildīts kāds no 3.1.1.1., 3.1.1.2., 3.1.1.3. un 3.1.1.4. apakšpunkta nosacījumiem, stājas spēkā PĀRDEVĒJA pielīgtās Zemesgabala atpakaļpirkuma tiesības, kur PIRCĒJAM ir pienākums nekavējoties pārdot PĀRDEVĒJAM Zemesgabalu par pirkuma maksu, kuru PIRCĒJS samaksāja PĀRDEVĒJAM par Zemesgabala iegādi.
	11. PIRCĒJAM ir zināms, ka PĀRDEVĒJS ar saviem finanšu līdzekļiem nepiedalās Zemesgabala perspektīvā būvējamajam Objektam nepieciešamās infrastruktūras (komunikācijas) izbūvē.
	12. **Līdzēju tiesības un pienākumi**
	13. PIRCĒJS iegūst valdījuma un lietošanas tiesības uz Īpašumu LĪGUMA spēkā stāšanās dienā. No LĪGUMA spēkā stāšanās dienas PIRCĒJS uzņemas visu risku par zaudējumiem pret trešajām personām, kas var rasties saistībā ar Īpašuma izmantošanu.
	14. Īpašuma tiesība uz Īpašumu PIRCĒJAM pāriet, to nostiprinot Vidzemes rajona tiesā (zemesgrāmatā).
	15. LĪDZĒJI piekrīt īpašuma tiesības uz Nekustamo īpašumu nostiprināšanai Zemesgrāmatā uz Pircēja vārda, par ko gādāt, visus vajadzīgos rakstus un dokumentus šai lietā attiecīgām iestādēm iesniegt un saņemt PĀRDEVĒJS pilnvaro PIRCĒJU.
	16. Dokumenti īpašuma tiesību nostiprināšanai uz PIRCĒJA vārda PIRCĒJAM jāiesniedz Vidzemes rajona tiesā ne vēlāk kā 2 (divu) mēnešu laikā, vienlaicīgi:
		1. nostiprinot atpakaļpirkuma tiesības atzīmi par labu PĀRDEVĒJAM;
		2. nostiprinot aizlieguma atzīmi 50 (piecdesmit) gadus Zemesgabalus izmantot tikai daudzdzīvokļu dzīvojamo īres mājas funkcijai, kas uzbūvēta atbilstoši Ministru kabineta 19.07.2022. noteikumiem Nr. 459 “Noteikumi par atbalstu dzīvojamo īres māju būvniecībai Eiropas Atveseļošanas un noturības mehāniska plāna 3.1. reformu un investīciju virziena “Reģionālā politika” 3.1.1.4.i.investīcijas “Finansēšanas fonda izveide zemas īres mājokļu būvniecībai” ietvaros”. Visus izdevumus, kas saistīti ar nostiprinājuma lūguma sagatavošanu un īpašuma tiesību uz Īpašumu un ar to saistīto apgrūtinājumu nostiprināšanu zemesgrāmatā, sedz PIRCĒJS.
	17. PIRCĒJS no LĪGUMA spēkā stāšanās dienas maksā visus ar Īpašumu saistītos nodokļus.
	18. PIRCĒJS apņemas:
		1. lietot un apsaimniekot Īpašumu, ievērojot Latvijas Republikā spēkā esošos normatīvos aktus, pašvaldības saistošos noteikumus, teritorijas attīstības plānu, apbūves un vides aizsardzību reglamentējošo normatīvo aktu prasības;
		2. veicot zemes vienības ierīcību un apbūves uzturēšanu, ievērot spēkā esošos normatīvos aktus, kā arī Madonas novada teritorijas plānojumu;
		3. saglabāt visus zemes vienībā esošos inženiertehniskās apgādes tīklus, ja tādi ir, nodrošināt ekspluatācijas dienestu darbiniekiem iespēju brīvi piekļūt inženiertehniskās apgādes tīkliem.
	19. **Līgumsods**
	20. Par 4.4. punktā noteiktā termiņa nokavējumu PIRCĒJS maksā līgumsodu 0,1 % (vienas desmitdaļas procenta) apmērā no Pirkuma maksas par katru nokavēto dienu.
	21. Līgumsoda samaksa neatbrīvo LĪDZĒJUS no līgumsaistību izpildes.
	22. **Līguma atcelšana**
	23. LĪDZĒJI var atcelt LĪGUMU, savstarpēji par to vienojoties vai gadījumos, ko paredz šī LĪGUMA nosacījumi, vai spēkā esošie normatīvie akti.
	24. Ja LĪGUMS tiek izbeigts, tad:
		1. PIRCĒJS 1 (viena) mēneša laikā no LĪGUMA atcelšanas dienas samaksā PĀRDEVĒJAM:
			1. atlīdzību par Īpašuma faktisko lietošanu no LĪGUMA spēkā stāšanās dienas līdz tā atcelšanas dienai, kas aprēķināta atbilstoši spēkā esošajiem normatīvajiem aktiem;
			2. zaudējumu atlīdzību, kas PĀRDEVĒJAM radušies LĪGUMA atcēluma gadījumā.
	25. **Līguma spēkā stāšanās un termiņš**
	26. LĪGUMS stājas spēkā tā abpusējas parakstīšanas dienā.
	27. LĪGUMS ir spēkā līdz tā saistību pilnīgai un pienācīgai izpildei vai līdz tā izbeigšanai normatīvajos aktos noteiktā kārtībā.
	28. **Līdzēju atbildība**
	29. LĪDZĒJI ir savstarpēji atbildīgi par LĪGUMA saistību neizpildīšanu vai nepienācīgu pildīšanu un atlīdzina otram LĪDZĒJAM radušos zaudējumus. Katrs LĪDZĒJS attiecīgi ir atbildīgs par zaudējumiem, kas nodarīti paša vainas vai nolaidības dēļ.
	30. Līdz Objekta nodošanai ekspluatācijā Vidzemes rajona tiesā (zemesgrāmatā) tiek saglabātas PĀRDEVĒJA atpakaļpirkuma tiesības.
	31. **Strīdu izšķiršanas kārtība**

9.1. Visus strīdus, kas radušies saistībā ar LĪGUMU, ja tos nav izdevies LĪDZĒJIEM izšķirt savstarpēji vienojoties sarunu ceļā 30 (trīsdesmit) dienu laikā, izskata Latvijas Republikas tiesā, ievērojot normatīvajos aktos noteikto kārtību.

* 1. **Datu aizsardzība**
	2. LĪDZĒJIEM ir tiesības apstrādāt no otra LĪDZĒJA iegūtos fizisko personu datus tikai ar mērķi nodrošināt LĪGUMĀ noteikto saistību izpildi, kā arī LĪGUMA izpildes ietvaros iegūtos fizisko personu datus, ievērojot normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, Eiropas Parlamenta un Padomes Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (vispārīgā datu aizsardzības regula) prasības.
	3. LĪDZĒJI ir atbildīgi par otra LĪDZĒJA iesniegto personas datu aizsardzību atbilstoši normatīvo aktu prasībām. LĪDZĒJI apņemas ievērot konfidencialitātes saistības attiecībā uz personas datiem.
	4. LĪDZĒJS, kurš nodod otram LĪDZĒJAM fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
	5. LĪDZĒJI apņemas bez iepriekšējas saskaņošanas nenodot tālāk trešajām personām no otra LĪDZĒJA iegūtos fizisko personu datus, izņemto gadījumu, ja LĪGUMĀ ir noteikts citādi vai normatīvie akti paredz šādu datu nodošanu.
	6. Izbeidzot LĪGUMU, LĪDZĒJAM, kura rīcībā ir otra LĪDZĒJA konfidenciāla informācija, t.sk. fizisko personu dati, ir pienākums pēc LĪDZĒJA pieprasījuma un/vai līgumattiecību izbeigšanas iznīcināt no otra LĪDZĒJA iegūtos datus, ja izbeidzas nepieciešamība tos apstrādāt LĪGUMA izpildei.
	7. **Citi noteikumi**
	8. Visas izmaiņas un papildinājumi LĪGUMĀ var tikt izdarīti tikai rakstveidā, LĪDZĒJIEM savstarpēji vienojoties, un tie ir LĪGUMA neatņemama sastāvdaļa. Ja kāds no LĪGUMA noteikumiem zaudē spēku, tas neietekmē pārējo LĪGUMA noteikumu spēkā esamību.
	9. Ja LĪDZĒJS maina savus rekvizītus, tad par to rakstiski paziņo otram LĪDZĒJAM 1 (vienas) nedēļas laikā.
	10. LĪGUMĀ ietvertie sadaļu nosaukumi tiek lietoti vienīgi atsauksmju ērtībai un nevar tikt izmantoti atsevišķu LĪGUMA noteikumu interpretācijai.
	11. LĪGUMS ir sastādīts uz ( ) lapām kopā ar pielikumiem un parakstīts 3 (trīs) eksemplāros, kuriem ir vienāds juridisks spēks. Viens eksemplārs paredzēts iesniegšanai Rīgas rajona tiesā (zemesgrāmatā), 1 (viens) eksemplārs tiek nodots PIRCĒJAM, 1 (viens) – PĀRDEVĒJAM.
	12. Līgumam ir ( ) pielikumi: zemes robežu plānu kopijas.
	13. **Līdzēju rekvizīti**

|  |  |
| --- | --- |
| **PĀRDEVĒJS**Madonas novada pašvaldībaReģistrācijas Nr.90000054572Adrese Saieta laukums 1, Madona,Madonas novads, LV-4801Domes priekšsēdētājs \_\_\_\_\_\_\_\_\_\_\_\_\_\_\_\_\_\_\_\_ A. Lungevičš | **PIRCĒJS** |

1. Ekskuzīvās tiesības piemērojamas, ja noteiktā administratīvajā teritorijā vispārējas tautsaimnieciskas nozīmes pakalpojumu nodrošina viens Izpildītājs, savukārt, īpašās tiesības, ja vienā administratīvajā teritorijā šo pakalpojumu nodrošina vairāki Izpildītāji. [↑](#footnote-ref-1)